અા અંગે પ્રાપ્ત વિગતો મુજબ અમદાવાદ એરપોર્ટ ઉપર સવારે ૭-૩૦ કલાકે મુંબઈ જતી જેટ એરવેઝની ફ્લાઈટ નંબર એસ-ર-૪૭૩૮માં મુંબઈ જવા માટે પેસેન્જરો ચેકિંગ કર્યા બાદ ફ્લાઈટમાં બેસી ગયા હતા ત્યારે ફ્લાઈટ ઉપડવાની ગણતરીની મિનિટો પહેલાં જ ફ્લાઈટમાંથી એક સફાઈ કામદારને એક સીટ નીચેથી એક બોર્ડિંગ પાસ મળ્યો હતો. અા બોર્ડિંગ પાસને વાંચતાં તેના હોશકોશ ઊડી ગયા હતા. તેણે અા બોર્ડિંગ પાસ ક્રૂ મેમ્બરને બતાવી હતી, જેમાં બોમ્બ એવું લખ્યું હતું. અા બોર્ડિંગ પાસના કારણે ફ્લાઈટના ક્રૂ મેમ્બર અને પેસેન્જરોમાં ગભરાટ અને દહેશતની લાગણી ફેલાઈ ગઈ હતી. અા અંગે ફ્લાઇટના ક્રૂ મેમ્બર દ્વારા એરપોર્ટ અોથોરિટીને જાણ કરવામાં અાવી હતી, જેના કારણે તંત્ર દ્વારા ફ્લાઈટમાં બેસેલા તમામ મુસાફરો અને ક્રૂ મેમ્બર્સને નીચે ઉતારી લેવાયા હતા.